Romas Austinskas

Romas Austinskas  (1958 m. lapkričio 2 d. Šakių rj., Šilgalių k) – verslininkas, transporto bendrovės „Autopaslauga“ savininkas ir vadovas, Lietuvos nacionalinės vežėjų automobiliais asociacijos "Linava" prezidentas.

Biografija 
Anksti tapęs savarankišku ir atsakingu už priimamus sprendimus, R. Austinskas savo gyvenimą susiejo su technika. Šakiuose baigęs aštuonias vidurinės mokyklos klases (1965 – 1973 m.) įstojo į Kauno politechnikumą (1973-1977 m.) ir įgijo techniko-mechaniko profesiją. Vėliau (2003-2005 m.) Kauno technikos kolegijoje įgyta ir transporto inžinieriaus specialybė.

Dar studijų metais R. Austinskas tapo automobilių sporto klubo „Politechnika“ nariu ir garsaus ralio meistro Romo Jakučionio mechaniku. Tuo metu pradėta kaupti patirtis lenktynių trasose tiek vairuojant automobilį, tiek atliekant šturmano pareigas. Važiuodamas drauge su Gintautu Firantu bei Jonu Dereškevičium Lietuvos bei sovietų sąjungos ralio čempionatuose R. Austinskas yra tapęs atskirų etapų prizininku. 

Po privalomos tarnybos armijoje (1980 – 1982 m.), prisijungė prie vieno garsiausių visoje Rytų Europoje automobilių sporto klubų „Banga“, veikusio prie Kauno radijo gamyklos. Čia (1983 – 1990 m.) R. Austinskas dirbo administratoriumi ir rūpinosi komandos, kurios branduolį sudarė tokios tuo metu vienijusios legendines ralio asmenybės kaip broliai K. ir A. Girdauskai, V. Rožukas, V. Sabataitis ir t. t., reikalais.

Šeima 
R. Austinskas turi du sūnus. Vyresnysis Andrius Austinskas jau turi nuosavo transporto verslą, o jaunėlis Rapolas yra Tarptautinės Amerikos mokyklos Vilniuje (AISV) antrokas. Žmona Elgė dirba bendrovėje „Autopaslauga“. Laisvalaikis šeimoje dalijamas tarp automobilių sporto renginių, kelionių, poilsio gamtoje ir kultūros renginių.

Karjera 
1988 m., kai tik atsirado galimybės plėtoti nuosavą verslą, R. Austinskas įkūrė kooperatyvą „Autopaslauga“ (lengvųjų automobilių servisas, variklių sportiniams bolidams ruošimas) ir tapo jo direktoriumi.

Sėkminga veikla paskatino imtis naujų projektų, todėl 1990 m. buvo įkurta uždaroji akcinė bendrovė „Autopaslauga“ (www.autopaslauga.lt), teikusi krovinių gabenimo paslaugas. 

1994 m. įmonė ėmėsi kur kas sudėtingesnių uždavinių ir pradėjo dirbti su pavojingais kroviniais. R. Austinsko vadovaujama bendrovė šiuo metu eksploatuoja 59 naftos bei chemijos pramonės produktų gabenimui skirtus sunkvežimius. Įmonės metinė apyvarta siekia 5 mln. eurų, o vidutinis 57 darbuotojų užmokestis viršija 1000 eurų.
 
1998 – 2004 m. R. Austinskas ėmėsi vadovauti Lietuvos kartingo federacijai;

2004 – 2009 m. dvi kadencijas Lietuvos automobilių sporto federacijai (www.lasf.lt).

2015 m. R. Austinskas trečią kartą laimėjo LASF prezidento rinkimus, tapo svarbių permainų šioje struktūroje iniciatoriumi.

R. Austinskas buvo vienas pagrindinių lenktynininko Benedikto Vanago partnerių ir trejus metus vadovavo „General Financing – Autopaslauga by Pitlane“ komandai, startavusiai „Dakaro“ maratone Pietų Amerikoje. 

Už asmenines lėšas verslininkas atliko kapitalinį LASF patalpų remontą.

Šaltiniai 
 https://www.15min.lt/gazas/naujiena/autosportas/lasf-prezidentas-automobiliu-sporto-proverzio-tikimasi-is-jaunosios-kartos-iniciatyvu-25-923806
 https://www.15min.lt/gazas/naujiena/autosportas/prasideda-antrasis-virtualiu-ziediniu-lenktyniu-cempionatas-neste-dream-2-drive-25-919710
 https://www.15min.lt/gazas/naujiena/autosportas/romas-austinskas-varzybos-nemuno-ziede-vyks-ir-toliau-25-636121
 https://www.delfi.lt/auto/automobiliu-sportas/jubiliejinio-autopliuslt-fast-lap-istorija-nuo-nelegalu-iki-salies-cempionato-statuso.d?id=77944465
 https://www.lzinios.lt/Trasa/lietuviai-jau-gali-lenktyniauti-su-elitiniais-varzovais/280367

Nuorodos 
 Oficiali svetainė

Austinskas
Austinskas